PMIndiaData/PMIndiaSum huggingface dataset:
শ্রী মনোহর পারিকরের প্রয়াণে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী গোয়ার মুখ্যমন্ত্রী শ্রী মনোহর পারিকরের প্রয়াণে গভীর শোক প্রকাশ করেছেন। প্রধানমন্ত্রী বলেছেন, “শ্রী মনোহর পারিকর ছিলেন এক অতুলনীয় নেতা। এক প্রকৃত দেশপ্রেমিক ও ব্যতিক্রমী প্রশাসক যিনি সকলের কাছেই প্রশংসা পেতেন। জাতির প্রতি অক্লান্ত সেবার জন্য প্রজন্মের পর প্রজন্ম তাঁকে মনে রাখবে। তাঁর প্রয়াণে গভীর শোকাহত। তাঁর পরিবার ও অনুগামীদের প্রতি সমবেদনা জানাই। ওম শান্তি। শ্রী মনোহর পারিকর ছিলেন আধুনিক গোয়ার প্রতিষ্ঠাতা। তাঁর অমায়িক ব্যক্তিত্ব এবং সব মানুষের কাছে সহজে পৌঁছে যাওয়ার সহজাত ক্ষমতার জন্য বহু বছর ধরে তিনি এই রাজ্যের জনপ্রিয় নেতা হিসেবে জায়গা করে নিয়েছিলেন। তাঁর জনস্বার্থমূলক নীতি, গোয়াকে অগ্রগতির এক নতুন উচ্চতায় পৌঁছে দেয়। মনোহর পারিকার প্রতিরক্ষা মন্ত্রী থাকাকালীন তাঁর একাধিক সিদ্ধান্তের ফলে দেশে নিরাপত্তা ব্যবস্থার উন্নতি ছাড়াও, দেশজ পদ্ধতিতে প্রতিরক্ষা সামগ্রীর উৎপাদন বৃদ্ধি তথা প্রাক্তন সেনাকর্মীদের কল্যাণের মতো বিষয়গুলি দেশ প্রত্যক্ষ করেছিল।” /
অষ্টাদশ আশিয়ান-ভারত শীর্ষ সম্মেলন (২৮শে অক্টোবর) এবং ষোড়শ পূর্ব এশিয়া শীর্ষ সম্মেলন (২৭ শে অক্টোবর)

নয়াদিল্লী, ২৫ অক্টোবর, ২০২১ প্রধানমন্ত্রী শ্রী নরেন্দ্র মোদী ব্রুনেই-এর সুলতানের আমন্ত্রণে ২৮শে অক্টোবর ভার্চুয়ালি অনুষ্ঠিত অষ্টাদশ আশিয়ান-ভারত শীর্ষ সম্মেলনে যোগ দেবেন। আশিয়ান গোষ্ঠীভুক্ত দেশগুলির রাষ্ট্রপ্রধান বা সরকার প্রধানরা এই সম্মেলনে অংশগ্রহণ করবেন। অষ্টাদশ আশিয়ান -ভারত শীর্ষ সম্মেলনে আশিয়ান গোষ্ঠী এবং ভারতের মধ্যে কৌশলগত অংশীদারিত্বের বিষয়টি পর্যালোচনা করা হবে। এছাড়াও কোভিড-১৯ মহামারী ও স্বাস্থ্য, ব্যবসা-বাণিজ্য, যোগাযোগ এবং শিক্ষা ও সংস্কৃতির মতো বিভিন্ন গুরুত্বপূর্ণ ক্ষেত্রে এই অংশীদারিত্বের অগ্রগতি নিয়েও বৈঠকে আলোচনা করা হবে। কোভিড পরবর্তী সময়ে অর্থনীতির পুনরুদ্ধার এবং আঞ্চলিক ও আন্তর্জাতিক বিভিন্ন গুরুত্বপূর্ণ বিষয়ও বৈঠকে স্থান পাবে। প্রতি বছর আশিয়ান-ভারত শীর্ষ সম্মেলনে সর্বোচ্চ পর্যায়ে পারস্পরিক আলোচনার সুযোগ তৈরি হয়। গত বছর নভেম্বর মাসেও প্রধানমন্ত্রী ভার্চুয়ালি সপ্তদশ আশিয়ান-ভারত শীর্ষ সম্মেলনে যোগ দিয়েছিলেন। অষ্টাদশ আশিয়ান-ভারত শীর্ষ সম্মেলনে অংশগ্রহণের ফলে প্রধানমন্ত্রীর এই নিয়ে ন’বার এই বৈঠকে যোগ দেবেন । ভৌগলিক, ঐতিহাসিক ও প্রাচীন যুগের সভ্যতার মধ্যে যোগাযোগের ওপর ভিত্তি করে আশিয়ান-ভারত কৌশলগত অংশীদারিত্ব গড়ে উঠেছে। অ্যাক্ট-ইস্ট নীতি এবং ভারত প্রশান্ত মহাসাগরীয় অঞ্চলে আমাদের বিস্তৃত কর্মকান্ডের মূল কেন্দ্র হল আশিয়ান। ২০২২ সালে আশিয়ান-ভারত সম্পর্কের ৩০ বছর পূর্ণ হবে। নিয়মিতভাবে শীর্ষ সম্মেলন, মন্ত্রী পর্যায়ের বৈঠক এবং উচ্চপদস্থ আধিকারিকদের মধ্যে আলোচনা ভারত ও আশিয়ান গোষ্ঠীভুক্ত দেশগুলির মধ্যে হয়ে থাকে। আগস্ট মাসে বিদেশমন্ত্রী ডঃ এস জয়শঙ্কর আশিয়ান-ভারত বিদেশ মন্ত্রীদের বৈঠক ও পূর্ব এশীয় শীর্ষ সম্মেলনে ভার্চুয়ালি অংশগ্রহণ করেছিলেন। সেপ্টেম্বর মাসে আশিয়ান গোষ্ঠীভুক্ত দেশগুলির অর্থমন্ত্রী এবং ভারতের মধ্যে অনুষ্ঠিত বৈঠকে কেন্দ্রীয় শিল্প ও বাণিজ্য প্রতিমন্ত্রী শ্রীমতি অনুপ্রিয়া প্যাটেল যোগ দেন। এই বৈঠকে মন্ত্রীরা অর্থনৈতিক সহযোগিতা বৃদ্ধির ক্ষেত্রে তাঁদের অঙ্গীকার পুনর্ব্যক্ত করেন। প্রধানমন্ত্রী ২৭ অক্টোবর ষোড়শ পূর্ব এশীয় শীর্ষ সম্মেলনেও যোগ দেবেন। ভারত প্রশান্ত মহাসাগরীয় অঞ্চলের শীর্ষ নেতৃবৃন্দ এই সম্মেলনে অংশগ্রহণ করবেন। ২০০৫ সালে এই জোট গড়ে ওঠার পর পূর্ব এশিয়ার কৌশলগত ও ভূ-রাজনৈতিক বিবর্তনে তা গুরুত্বপূর্ণ ভূমিকা পালন করে। আশিয়ান গোষ্ঠীভুক্ত দেশগুলির ১০টি সদস্য রাষ্ট্র ছাড়াও ভারত, চীন, জাপান, দক্ষিণ কোরিয়া, অস্ট্রেলিয়া, নিউজিল্যান্ড, মার্কিন যুক্তরাষ্ট্র ও রাশিয়া পূর্ব এশীয় শীর্ষ সম্মেলনের সদস্য। পূর্ব এশীয় শীর্ষ সম্মেলনের প্রতিষ্ঠাতা রাষ্ট্র হিসেবে ভারতের এই জোটকে শক্তিশালী করার দায়বদ্ধতা রয়েছে। সমসাময়িক বিভিন্ন চ্যালেঞ্জের সমাধানে এই জোটকে আরও কার্যকর করে তুলতে হবে। আশিয়ান গোষ্ঠীভুক্ত দেশগুলির ভারত প্রশান্ত মহাসাগরীয় অঞ্চলের বিষয়ে দৃষ্টিভঙ্গী বা এওআইপি এবং ভারত প্রশান্ত মহাসাগরীয় উদ্যোগ বা আইপিওআই সহযোগিতা বাড়িয়ে তোলার ক্ষেত্রে পূর্ব এশীয় শীর্ষ সম্মেলন গুরুত্বপূর্ণ ভূমিকা পালন করে। সমুদ্র পথে নিরাপত্তা, সন্ত্রাসবাদ মোকাবিলা, কোভিড-১৯এর কারণে সহযোগিতার মতো বিভিন্ন আঞ্চলিক ও আন্তর্জাতিক বিষয় ষোড়শ পূর্ব এশীয় শীর্ষ সম্মেলনে আলোচিত হবে। মানসিক স্বাস্থ্য সমস্যার মোকাবিলা , পর্যটনের মাধ্যমে অর্থনৈতিক পুনরুদ্ধার এবং সবুজায়নকে ফিরিয়ে নিয়ে আসার মতো বিভিন্ন আঞ্চলিক ও আন্তর্জাতিক বিষয় নিয়েও নেতৃবৃন্দ আলোচনা করবেন। এই বিষয়গুলি ছাড়াও পর্যটন ও পরিবেশ বান্ধব নানা উদ্যোগের বিষয়ে একটি যৌথ ঘোষণাপত্র তৈরি হওয়ার সম্ভাবনা আছে। ভারত এই উদ্যোগে গুরুত্বপূর্ণ ভূমিকা পালন করছে।
কোরিয়ার রাষ্ট্রপ্রধানেরবিশেষ দূত সাক্ষাৎ করলেন প্রধানমন্ত্রী শ্রী নরেন্দ্র মোদীর সঙ্গে

কোরিয়াসাধারণতন্ত্রের প্রেসিডেন্টের বিশেষ দূত মিঃ দোংচি চাং আজ এখানে সাক্ষাৎ করেনপ্রধানমন্ত্রী শ্রী নরেন্দ্র মোদীর সঙ্গে। ভারতে বিশেষদূত রূপে মিঃ চাং-কে পাঠানোর জন্য কোরিয়ার প্রেসিডেন্টের প্রশংসা করেন ভারতেরপ্রধানমন্ত্রী। ২০১৫-র মে মাসে তাঁর কোরিয়া সফরের স্মৃতিচারণ প্রসঙ্গে শ্রী মোদী বলেনযে ঐ সময় কোরিয়ার সঙ্গে ভারতের দ্বিপাক্ষিক সম্পর্ক এক বিশেষ কৌশলগত অংশীদারিত্বেরপর্যায়ে উন্নীত হয়। উন্নয়নের ক্ষেত্রে কোরিয়া যে ভারতের এক গুরুত্বপূর্ণ সহযোগীএকথারও উল্লেখ করেন প্রধানমন্ত্রী । শুধুমাত্রঅর্থনীতি ও বাণিজ্যের ক্ষেত্রেই নয়, প্রতিরক্ষা সহযোগিতার মতো নতুন নতুনক্ষেত্রগুলিতেও এই দ্বিপাক্ষিক সম্পর্ক আরও নিবিড় হয়ে ওঠার ঘটনাকে স্বাগত জানানপ্রধানমন্ত্রী। তিনি বলেন, দ্বিপাক্ষিক সম্পর্কের প্রসারে প্রেসিডেন্ট মুন-এরসঙ্গে একযোগে কাজ করে যাওয়ার জন্য তিনি প্রতিশ্রুতিবদ্ধ। অদূর ভবিষ্যতে সুযোগ ঘটলেতিনি প্রেসিডেন্টের সঙ্গে পুনরায় আলোচনায় মিলিত হবেন বলে মিঃ চাং-কে অবহিত করেন ভারতেরপ্রধানমন্ত্রী। / .
ভারত ও প্যালেস্টাইনের মধ্যে যুব বিষয়ক ও ক্রীড়া ক্ষেত্রে সহযোগিতার জন্য সমঝোতা স্বাক্ষর প্রসঙ্গে মন্ত্রিসভাঅবহিত

ভারত ও প্যালেস্টাইনের মধ্যেযুব বিষয়ক ও ক্রীড়া ক্ষেত্রে সহযোগিতার জন্য স্বাক্ষরিত সমঝোতা বিষয়ে প্রধানমন্ত্রীশ্রী নরেন্দ্র মোদীর পৌরহিত্যে আয়োজিত কেন্দ্রীয় মন্ত্রিসভার বৈঠককে আজ অবহিত করাহয়। এই সমঝোতা জাতি, ধর্ম, বর্ণও লিঙ্গ নির্বিশেষে ক্রীড়া উন্নয়নে দুটি দেশের মধ্যে ভাব, মূল্য ও সংস্কৃতিবিনিময়ে সহায়ক হবে এবং তার ফলে দু ’ দেশের মধ্যে বন্ধুত্বপূর্ণ সম্পর্ক আরও মজবুত হবে। /…
কেন্দ্রীয় ওষুধের মান নিয়ন্ত্রক সংস্হা এবং সৌদি আরবের খাদ্য এবং ওষুধ প্রস্তুতকারী সংস্হার মধ্যে সমঝোতাপত্রে অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ওষুধ উৎপাদন ব্যবস্হাপনা ক্ষেত্রে সহযোগিতা বৃদ্ধির লক্ষ্যে ভারতের কেন্দ্রীয় ওষুধের মান নিয়ন্ত্রক সংস্হা এবং সৌদি আরবের খাদ্য এবং ওষুধ প্রস্তুতকারী সংস্হার মধ্যে কর্ম-পরবর্তী সমঝোতাপত্রে অনুমোদন দিয়েছে কেন্দ্রীয় মন্ত্রিসভা। ২০১৯এর ২৯এ অক্টোবর প্রধানমন্ত্রী শ্রী নরেন্দ্র মোদীর সৌদি আরব সফরের সময় দুই দেশের মধ্যে এই চুক্তি স্বাক্ষরিত হয়েছিল। এই এই চুক্তি স্বাক্ষরের ফলে দুই দেশের মধ্যে ওষুধ উৎপাদন নিয়ন্ত্রণ ক্ষেত্রে সহযোগিতা বৃদ্ধি পাবে এবং ভারত থেকে সৌদি আরবে ওষুধ সরবরাহ বাড়বে। /
ভারত ও জার্মানির মধ্যে সমঝোতায় (মউ) মন্ত্রিসভার অনুমোদন

উৎপাদন ক্ষেত্র বিশেষত, মূলধনী দ্রব্যের মতো উপক্ষেত্রে প্রযুক্তি হস্তান্তরে জার্মানির স্টেইনবিস জি এম বি এইচ কোম্পানি কে জি’র সঙ্গে সমঝোতা স্বাক্ষরিত হওয়ার বিষয়টি সম্পর্কে আজ প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভাকে অবহিত করা হয়। জার্মানির হ্যানোভার-এ আয়োজিত শিল্প প্রদর্শনী হ্যানোভার মেসির সময় ২৫ এপ্রিল, ২০১৬ তারিখে এই সমঝোতা স্বাক্ষরিত হয়। ইউরোপে ফলিত শিল্প গবেষণায় পুরোধা সংস্থা হল, স্টেইনবিস জি এম বি এইচ। এটি উৎপাদন ক্ষেত্রে চিহ্নিত করা প্রকল্পগুলির রূপায়ণে প্রযুক্তি সংক্রান্ত উৎসগত অংশীদার হিসেবে কাজ করবে। এই সমঝোতায় যেসব ক্ষেত্রে সহযোগিতার কথা ভাবা হয়েছে সেগুলি হল –ক) সুনির্দিষ্ট প্রযুক্তির প্রোফাইল করা, খ)সুনির্দিষ্ট মূলধনী দ্রব্য উপক্ষেত্রের জন্য প্রযুক্তিগত পথ-মানচিত্র তৈরি, গ)মূলধনী দ্রব্য ক্লাস্টারে প্রযুক্তিগত অবস্থার মূল্যায়ন, ঘ)প্রযুক্তিগত ক্ষেত্রে অনুষ্ঠানের ক্ষেত্রে সহযোগিতা এবং ঙ) বর্তমানে প্রযুক্তিগত প্রতিষ্ঠানগুলির উন্নতিকরণ/দেশে গ্রিনফিল্ড বা পরিবেশ অনুকূল প্রতিষ্ঠান গড়া এবং অন্যান্য প্রযুক্তিগত সহযোগিতা ও আদান-প্রদান বাড়ানো। এই সমঝোতাপত্র হল, ভারতের মূলধনী দ্রব্য ক্ষেত্রে শিল্প প্রযুক্তি সহায়তায় একটি কাঠামোগত ব্যবস্থা। এই সমঝোতা বা মউ বিভিন্ন রাষ্ট্রায়ত্ত উদ্যোগ এবং মূলধনী দ্রব্য উৎপাদন ইউনিটগুলিকে স্টেইনবিস জি এম বি এইচ-এর দক্ষতা ও সামর্থ্য কাজে লাগানোর সুযোগ দেবে।
প্রধানমন্ত্রী শ্রী নরেন্দ্র মোদী ও মার্কিন যুক্তরাষ্ট্রের প্রেসিডেন্ট শ্রী ডোনাল্ড ট্রাম্পের মধ্যে টেলিফোনে কথাবার্তা

প্রধানমন্ত্রীশ্রী নরেন্দ্র মোদী আজ মার্কিন যুক্তরাষ্ট্রের রাষ্ট্রপতি শ্রী ডোনাল্ড ট্রাম্পের সঙ্গে টেলিফোনে কথা বলেন। অত্যন্ত উষ্ণ ও সহযোগিতামূলক আবহে তিরিশ মিনিটের আলাপচারিতায় দ্বিপাক্ষিক ও আঞ্চলিক নানা বিষয় নিয়ে তাঁদের মধ্যে আলোচনা হয়। প্রধানমন্ত্রী এবছর জুনের শেষে ওসাকায় জি ২০ শিখর সম্মেলনের ফাঁকে মার্কিন রাষ্ট্রপতির সঙ্গে তাঁর বৈঠকের কথা স্মরণ করেন। ওই বৈঠকের প্রসঙ্গ উল্লেখ করে প্রধানমন্ত্রী আশা করেন বাণিজ্য মন্ত্রী পারস্পরিক স্বার্থ সংশ্লিষ্ট দ্বিপাক্ষিক বাণিজ্যিক সম্ভাবনা নিয়ে খুব শীঘ্রই মার্কিন বাণিজ্য প্রতিনিধিদের সঙ্গে আলোচনায় বসবেন। আঞ্চলিক পরিস্থিতি প্রসঙ্গে শ্রী মোদী জানান, ভারতবিরোধী হিংসাত্মক কার্যকলাপে এই অঞ্চলের নির্দিষ্ট কয়েকজন নেতার চরম উস্কানিমূলক বক্তব্যে শান্তির পরিবেশ বিঘ্নিত হচ্ছে। তিনি জঙ্গি কার্যকলাপ ও হিংসামুক্ত পরিবেশের জন্য সীমান্তের অন্য প্রান্ত থেকে সন্ত্রাসবাদকে প্রশ্রয় দেওয়া বন্ধের উপর জোর দেন। দারিদ্র, নিরক্ষরতা এবং ব্যাধির বিরুদ্ধে যারা লড়াই করছেন তাঁদের সাহায্য করার ক্ষেত্রে ভারতের প্রতিশ্রুতির কথা প্রধানমন্ত্রী আবারো ব্যক্ত করেন। আজ আফগানিস্তানের স্বাধীনতার শতবর্ষ পূর্তির প্রসঙ্গ উল্লেখ করে প্রধানমন্ত্রী আবারো ঐক্যবদ্ধ, নিরাপদ, গণতান্ত্রিক এবং প্রকৃত স্বাধীন আফগানিস্তান গড়ে তোলার লক্ষ্যে ভারতের দীর্ঘমেয়াদি ও দৃঢ় অঙ্গীকারের কথা উল্লেখ করেন। মার্কিন প্রেসিডেন্টের সঙ্গে নিয়মিত যোগাযোগ থাকায় প্রধানমন্ত্রী শ্রী নরেন্দ্র মোদী সন্তোষ ব্যক্ত করেন। /
ভারত ও সেনেগালের মধ্যে স্বাস্হ্য এবং চিকিৎসা ক্ষেত্রে সমঝোতায় কেন্দ্রীয় মন্ত্রিসভারসায়

ভারত ও সেনেগালের মধ্যেস্বাস্হ্য এবং চিকিৎসা ক্ষেত্রে সমঝোতাপত্র স্বাক্ষরের বিষয়টি প্রধানমন্ত্রী শ্রীনরেন্দ্র মোদীর নেতৃত্বে কেন্দ্রীয় মন্তিসভার বৈঠকে অনুমোদিত হয়েছে। দুপক্ষেরমধ্যে সহযোগিতার মূল বিষয়গুলির মধ্যে রয়েছে ১)রোগ-অসুখের ওপর পূর্ণাঙ্গনজরদারি ২)চিকিৎসা গবেষণা ৩)আপতকালীন ত্রাণ ৪)হাসপাতাল ব্যবস্হাপনা ৫)ওষুধও সংক্রান্ত উৎপাদন / হাসপাতাল সরঞ্জাম ৬) সনাতনওষুধ ৭) এডস্নিয়ন্ত্রণ ৮)পারস্পরিক স্বার্থসংশ্লিষ্ট অন্য যে কোনও বিষয় সহযোগিতারবিশদ এবং এই সমঝোতাপত্র রূপায়ণ সম্পর্কে তদারকির জন্য একটি কর্মী গোষ্ঠী গঠন করাহবে। /
মণিপুরের প্রতিষ্ঠা বার্ষিকীতে রাজ্যবাসীকে প্রধানমন্ত্রীর শুভেচ্ছা

মণিপুরের প্রতিষ্ঠা বার্ষিকীতে রাজ্যবাসীকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। প্রধানমন্ত্রী বলেছেন, “প্রাকৃতিক সৌন্দর্যে পরিপূর্ণ, কঠোর পরিশ্রমী মানুষকে নিয়ে মণিপুর আশীর্বাদধন্য। মণিপুরে আমি যে আন্তরিকতা পেয়েছি, তা আমি কোনও দিন ভুলব না। প্রতিষ্ঠা বার্ষিকীর এই দিনে মণিপুরের ভাই-বোনেদের আমি অভিনন্দন জানাই। মণিপুর উন্নয়নের আরও শীর্ষে উঠুক”।
উদ্ভাবনী কাজকর্মে উৎসাহ দিতে ভারত-দক্ষিণ আফ্রিকা চুক্তি  : সম্মতি কেন্দ্রীয় মন্ত্রিসভার

তৃণমূল পর্যায়ে উদ্ভাবনী কাজকর্মে উৎসাহদান ও সহযোগিতা প্রসারের লক্ষ্যে এ বছর ৭ জুলাই প্রিটোরিয়ায় ভারত ও দক্ষিণ আফ্রিকার মধ্যে স্বাক্ষরিত চুক্তিটি সম্পর্কে প্রধানমন্ত্রী শ্রী নরেন্দ্র মোদীকে বিশদভাবে অবহিত করা হয়বুধবার এখানে অনুষ্ঠিত কেন্দ্রীয় মন্ত্রিসভার বৈঠকে। প্রধানমন্ত্রীর নেতৃত্বেইঅনুষ্ঠিত হয় এদিনের বৈঠকটি। বিজ্ঞান ও প্রযুক্তি ক্ষেত্রে দু ’ দেশের আন্তঃসরকারিপর্যায়ে মতৈক্যের পরিপ্রেক্ষিতেই উদ্ভাবন সংক্রান্ত সহযোগিতা প্রসারের চুক্তিটিস্বাক্ষরিত হয়। স্বাক্ষরিত চুক্তির আওতায় দুটি দেশই উদ্ভাবন সংক্রান্ত বিষয়ে সেমিনার,কর্মশালা ও প্রশিক্ষণের আয়োজন করবে। প্রযুক্তিগত ক্ষেত্রে পরস্পরের সঙ্গে সহযোগিতাবিনিময়ের মাধ্যমে যুগ্মভাবে প্রকল্প রূপায়ণের কাজেও উদ্যোগী হবে ভারত ও দক্ষিণআফ্রিকা। উদ্ভাবনী কাজে যুক্ত ব্যক্তিদের চিন্তাভাবনার বাণিজ্যিক সম্ভাবনা খতিয়েদেখা সহ সংশ্লিষ্ট বিভিন্ন ক্ষেত্রে একে অপরের সঙ্গে সহযোগিতা বিনিময় করে যাবে।কৃষি জৈব প্রযুক্তি এবং জ্ঞান-নির্ভর দেশীয় পদ্ধতির প্রয়োগ ও ব্যবহারের মাধ্যমেতৃণমূল স্তরে উদ্ভাবনী প্রতিভাকে উৎসাহিত করার দিকে বিশেষ নজর দেবে দুটি দেশই। /
ভারতের প্রধান বিচারপতি পদে শপথ গ্রহণ বিচারপতি শ্রী দীপক মিশ্রের  :  শুভেচ্ছা ও অভিনন্দন প্রধানমন্ত্রীর

ভারতের প্রধান বিচারপতি পদে শপথ গ্রহণ করার জন্য বিচারপতি শ্রী দীপক মিশ্রকে শুভেচ্ছা ওঅভিনন্দন জানান প্রধানমন্ত্রী শ্রী নরেন্দ্র মোদী। এক শুভেচ্ছা বার্তায় তিনিবলেছেন : “ভারতেরপ্রধান বিচারপতি পদে শপথ গ্রহণের জন্য আমি অভিনন্দন জানাই বিচারপতি দীপক মিশ্রকে।তিনি এক সেরা ও সফল কার্যকালের নজির সৃষ্টি করুন এই শুভ কামনা জানাই।”
প্রধানমন্ত্রী ২৮ অক্টোবর বিভিন্ন রাজ্যের স্বরাষ্ট্র মন্ত্রীদের চিন্তন শিবিরে অংশ নেবেন

নয়াদিল্লি, ২৬ অক্টোবর, ২০২২ প্রধানমন্ত্রী শ্রী নরেন্দ্র মোদী ২৮ অক্টোবর বেলা সাড়ে ১০টা নাগাদ বিভিন্ন রাজ্যের স্বরাষ্ট্র মন্ত্রীদের চিন্তন শিবিরে ভিডিও কনফারেন্সিং-এর মাধ্যম বক্তব্য রাখবেন। প্রতি বছর ২৭ ও ২৮ অক্টোবর হরিয়ানার সুরজ কুন্ডে চিন্তন শিবিরের আয়োজন করা হয়। বিভিন্ন রাজ্যের স্বরাষ্ট্র সচিব, পুলিশের মহা নির্দেশক এবং কেন্দ্রীয় সশস্ত্র পুলিশ বাহিনীর মহা নির্দেশক ও কেন্দ্রীয় পুলিশ সংস্থার প্রধান এই শিবিরে যোগ দেবেন। নিরাপত্তা রক্ষার জন্য বিভিন্ন নীতি নির্ধারণ করতে স্বরাষ্ট্র মন্ত্রীদের এই চিন্তন শিবির আয়োজিত হয়। এবারের এই শিবিরে প্রধানমন্ত্রী তাঁর স্বাধীনতা দিবসের ভাষণে যে পাঁচটি প্রাণ বা প্রতিজ্ঞার কথা বলেছিলেন, তার বাস্তবায়ন নিয়ে আলোচনা হবে। পুলিশ বাহিনীর আধুনীকিকরণ, সাইবার অপরাধ, স্থল সীমান্ত ব্যবস্থাপনা, উপকূল নিরাপত্তা, মহিলাদের সুরক্ষা, মাদক চোরাচালান সহ বিভিন্ন বিষয় নিয়েও এই শিবিরে আলোচনা হবে।
বর্হিমহাকাশেরশান্তিপূর্ণ ব্যবহারে ভারত ও আফগানিস্তানের মধ্যে সমঝোতায় মন্ত্রিসভার অনুমোদন

বর্হিমহাকাশের শান্তিপূর্ণ ব্যবহারে ভারত ও আফগানিস্তানের মধ্যেসমঝোতায় প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভাঅনুমোদন দিয়েছে। শিক্ষা, কৃষি, আবহাওয়ার পূর্বাভাস, টেলিযোগাযোগ, গ্রামীণ স্বাস্হ্য,নিকাশি বাবস্হা, নগরোন্নয়ন, রিমোট সেন্সিং এবং পারস্পরিক সম্মতির পরিপ্রেক্ষিতেঅন্য যেকোন ক্ষেত্রে মহাকাশ প্রযুক্তির ব্যবহার সংক্রান্ত সহযোগিতাই এইসমঝোতাপত্রের মূল প্রতিপাদ্য। দুটি দেশই এই সমঝোতার ফলে নিম্নলিখিতভাবে উপকৃত হবে : ১) আফগানিস্তানের মহাকাশ ক্ষেত্রে বিকাশ ২) উন্নত মহাকাশ-প্রযুক্তি সম্পন্ন দেশ হিসেবে ভারতের প্রতিষ্ঠা, এমন এক দেশরূপে যে অন্য দেশকেও সহায়তা করতে পারে। ৩) মহাকাশ-প্রযুক্তি ক্ষেত্রে আফগানিস্তান স্বনির্ভরতা অর্জনের দিকে এগিয়েযাবে ৪) ভারত ও আফগানিস্তানের মধ্যে দ্বি-পাক্ষিক সম্পর্কেরগভীরতা বাড়ানো এবং পারস্পরিক সমঝোতা ও আস্হা বাড়াতে সহায়তা করবে ৫) আফগানিস্তানের কৌশলগতভাবে গুরুত্বপূর্ণ মহাকাশ ও যোগাযোগ ক্ষেত্রে ভারতকেপা রাখার সুযোগ করে দেবে এছাড়া এই সমঝোতা দুটি দেশকে বিজ্ঞান ও প্রযুক্তির প্রধান প্রধান ক্ষেত্র এবংগবেষণা ও বিকাশে উচ্চ-প্রযুক্তিসম্পন্ন কাজের সুযোগ তৈরি করবে।
কোভিড-১৯ নিয়ে পর্যালোচনা বৈঠকে প্রধানমন্ত্রী

কোভিড-১৯ সংক্রমণ মোকাবিলায় প্রধানমন্ত্রী শ্রী নরেন্দ্র মোদী উচ্চ পর্যায়ের এক বৈঠকে এ ব্যাপারে গৃহীত বিভিন্ন পদক্ষেপ পর্যালোচনা করেছেন। বৈঠকে এই ভাইরাস মোকাবিলায় ভারতের প্রস্তুতি আরও মজবুত করার পন্থা-পদ্ধতি নিয়ে আলোচনা হয়। নমুনা যাচাই ব্যবস্থার সম্প্রসারণের বিষয়েও বৈঠকে কথা হয়। কোভিড-১৯ আশঙ্কা মোকাবিলায় পরিকল্পনা প্রণয়নের ক্ষেত্রে প্রধানমন্ত্রী ব্যক্তি-বিশেষ, স্থানীয় মানুষ এবং সংগঠনগুলিকে সক্রিয়ভাবে সামিল করার ওপর জোর দেন। এই ভাইরাস মোকাবিলায় আগামী পদক্ষেপ কি হবে, তা নিয়ে শ্রী মোদী আধিকারিক ও প্রযুক্তিবিদদের বিশদে আলোচনার পরামর্শ দেন। বিভিন্ন রাজ্য সরকার, চিকিৎসা কর্মী, আধা-চিকিৎসা কর্মী, সেনাবাহিনী ও আধা-সেনাবাহিনী সহ অসামরিক বিমান পরিবহণ ক্ষেত্র, পুর কর্মী ও অন্যান্য ক্ষেত্রের কর্মী-আধিকারিক, যাঁরা সম্মুখভাগে থেকে কোভিড-১৯ মোকাবিলায় কাজ করে চলেছেন, প্রধানমন্ত্রী তাঁদের প্রতি কৃতজ্ঞতা প্রকাশ করেন। প্রধানমন্ত্রী আগামীকাল রাত্রি ৮টায় কোভিড-১৯ সম্পর্কিত বিভিন্ন বিষয় এবং এই ভাইরাস মোকাবিলায় গৃহীত বিভিন্ন পদক্ষপ নিয়ে জাতির উদ্দেশে ভাষণ দেবেন।
ভারত ও রোয়ান্ডার মধ্যে বণিজ্যমূলক সহযোগিতার কাঠামো অনুমোদন করল কেন্দ্রীয় মন্ত্রিসভা

ভারত ও রোয়ান্ডার মধ্যে বাণিজ্যমূলক সহযোগিতার কাঠামো গড়ে তোলার বিষয়টিতে অনুমোদন দিল কেন্দ্রীয় মন্ত্রিসভা। এ বছর ২৩শে জুলাই বাণিজ্য সংক্রান্ত সহযোগিতামূলক কাঠামোটি স্বাক্ষরিত হয়। এই কাঠামো দু’দেশের মধ্যে বাণিজ্য ও অর্থনৈতিক সম্পর্ক আরও সুসংহত করবে।
কমনওয়েলথ গেমস্‌-এ পুরুষদের ৯৪ কিলোগ্রাম ভারোত্তোলন প্রতিযোগিতায়ব্রোঞ্জ জয়ী বিকাশ ঠাকুরকে অভিনন্দন প্রধানমন্ত্রীর

কমনওয়েলথ গেমস্‌-এ পুরুষদের ৯৪ কিলোগ্রাম ভারোত্তোলন প্রতিযোগিতায় ব্রোঞ্জপদক জয়ী শ্রী বিকাশ ঠাকুর’কে অভিনন্দিত করেছেন প্রধানমন্ত্রী শ্রী নরেন্দ্র মোদী। “ভারতীয় ভারোত্তোলকদের কৃতিত্বে আমরা আরও আরও বেশি মাত্রায় গর্ব অনুভবকরছি। পুরুষদের ৯৪ কিলোগ্রাম ভারোত্তোলন বিভাগে ব্রোঞ্জ পদক জয়ী বিকাশ ঠাকুর’কেঅভিনন্দন। সকল ভারতীয়র মুখ আপনি হাস্যোজ্জ্বল করেছেন” – এক বার্তায় বলেছেনপ্রধানমন্ত্রী।
বাহরীনের রাজার সঙ্গে প্রধানমন্ত্রীর টেলিফোনে কথা

প্রধানমন্ত্রী শ্রী নরেন্দ্র মোদী আজ বাহরীণের রাজা হামদ বিন ইসা আল খালিফার সঙ্গে টেলিফোনে কথা বলেন। উভয় নেতা কোভিড-১৯ এর ফলে স্বাস্থ্য সঙ্কট এবং তার পরবর্তী পরিস্থিতি নিয়ে আলোচনা করেন। এর মধ্যে রয়েছে লজিস্টিক ও আর্থিক ব্যবস্থাপনা। বর্তমান স্বাস্থ্য সঙ্কটে বাহরীণে বসবাসকারী বিশাল ভারতীয় সম্প্রদায়ের কল্যাণের জন্য রাজা ব্যক্তিগতভাবে খেয়াল রাখেন বলে জানিয়েছেন। বাহরীণে বসবাসরত ভারতীয়দের জন্য যে যত্ন ও ভালোবাসা সেদেশের কতৃপক্ষ দেখিয়ে থাকেন, তার জন্য প্রধানমন্ত্রী আন্তরিক কৃতজ্ঞতা জানান। কোভিড-১৯ এর মোকাবিলা করতে দুই দেশের আধিকারিকরা যোগাযোগ রেখে চলবেন এবং যে কোন পরিস্থিতিতে এক দেশ অন্যের পাশে দাঁড়াবে বলে দুইনেতা সহমত পোষণ করেন। প্রধানমন্ত্রী জানান, ভারত মনে করে বাহরীণ তার বিস্তৃত প্রতিবেশীর অংশ। গত বছর বাহারিনের সফরের কথাও প্রধানমন্ত্রী স্মরণ করেন।
মিলিটারি শিক্ষা ক্ষেত্রে ভারত-বাংলাদেশ সহযোগিতা : কর্মপরবর্তী অনুমোদন কেন্দ্রীয়মন্ত্রিসভার

কৌশলগত প্রয়োজনে এবং কর্মসম্পাদন সম্পর্কিত পঠনপাঠনের কাজে মিলিটারিশিক্ষার ক্ষেত্রে ভারত-বাংলাদেশ সহযোগিতা প্রসার সম্পর্কিত এক মউ স্বাক্ষরেরপ্রস্তাবে কর্মপরবর্তী অনুমোদন দিল কেন্দ্রীয় মন্ত্রিসভা। বুধবার এখানেপ্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার বৈঠকটি অনুষ্ঠিত হয়। মউ স্বাক্ষরিত হয়ওয়েলিংটনের ডিফেন্স সার্ভিসেস স্টাফ কলেজ এবং ঢাকার মীরপুরের ডিফেন্স সার্ভিসেসকম্যান্ড অ্যান্ড স্টাফ কলেজ-এর মধ্যে। স্বাক্ষরিত মউ-এর আওতায় মিলিটারি শিক্ষারক্ষেত্রে সহযোগিতা প্রসারের উপযোগী একটি কাঠামো গড়ে তোলার প্রস্তাব রয়েছে। এর ফলে,কৌশলগত প্রয়োজনে এবং কাজকর্ম পরিচালনার স্বার্থে মিলিটারি শিক্ষার সুযোগ-সুবিধাসম্প্রসারিত হবে দুটি দেশের মধ্যে। প্রসঙ্গত উল্লেখ্য, ভারত ও বাংলাদেশ দুটিদেশের মধ্যে রয়েছে ভৌগোলিক নৈকট্য এবং সাংস্কৃতিক বন্ধনের সম্পর্ক। সন্ত্রাসমোকাবিলার ক্ষেত্রে এই দুটি দেশের মধ্যে কয়েকটি সাধারণ চ্যালেঞ্জও রয়েছে যেখানেপরস্পরের মধ্যে সহযোগিতা বিনিময় একান্ত জরুরি। ফলে, দু’দেশের সেনাবাহিনীর মধ্যেআরও বেশি করে সমন্বয় ও সহযোগিতার প্রয়োজন দেখা দিয়েছে। যৌথ উদ্যোগে প্রশিক্ষণ ওঅনুশীলনের ফলে একদিকে যেমন দু’দেশের সেনাবাহিনীর দক্ষতা আরও বৃদ্ধি পাবে, অন্যদিকেতেমনই সন্ত্রাসের হুমকিগুলির কার্যকর মোকাবিলা করাও অনেক সহজ হয়ে উঠবে।
প্রধানমন্ত্রী সঙ্গে দেখা করলেন পাকিস্তানের সাংসদ মিঃ ইমরান খান

পাকিস্তানের সাংসদ তথা তেহরিক-এ-ইনসাফ পার্টির চেয়ারম্যান মিঃ ইমরান খান প্রধানমন্ত্রী শ্রী নরেন্দ্র মোদীর সঙ্গে দেখা করে বিভিন্ন বিষয়ে মত বিনিময় করেন। ভারতের প্রধানমন্ত্রীকে পাকিস্তান সফরেরও আমন্ত্রণ জানান তিনি। তাঁদের এই সাক্ষাৎকার ছিল সৌজন্যমূলক। প্রধানমন্ত্রী শ্রী মোদী এবং মিঃ ইমরান খান দু’জনেই ভারত ও পাকিস্তানের দ্বিপাক্ষিক সম্পর্কের ক্ষেত্রে সাম্প্রতিককালে যে উন্নয়ন লক্ষ্য করা গেছে তাকে স্বাগত জানান। তাঁরা এই মর্মে আশা প্রকাশও করেন যে দু’দেশের এই সম্পর্ক আগামীদিনে সহযোগিতার বন্ধনকে আরও নিবিড় করে তুলবে।
PM’s meeting with the President of Guyana on the sidelines of 17th Pravasi Bhartiya Divas

নয়াদিল্লি, ৯ জানুয়ারি, ২০২৩ প্রধানমন্ত্রী শ্রী নরেন্দ্র মোদী ইন্দোরে অনুষ্ঠিত সপ্তদশ প্রবাসী ভারতীয় দিবসের অবকাশে গায়ানার রাষ্ট্রপতি ডঃ মোহামেদ ইরফান আলির সঙ্গে সাক্ষাৎ করেছেন। সপ্তদশ প্রবাসী ভারতীয় দিবসের অনুষ্ঠানে প্রধান অতিথি হিসেবে শ্রী আলি ৮-১৪ জানুয়ারি পর্যন্ত সরকারি সফরে ভারতে এসেছেন। বৈঠকে উভয় নেতা জ্বালানি ক্ষেত্রে সহযোগিতা, পরিকাঠামো উন্নয়ন, ওষুধ উৎপাদন, স্বাস্থ্যক্ষেত্র, প্রযুক্তি ও উদ্ভাবন এবং প্রতিরক্ষা ক্ষেত্রে সহযোগিতা সহ বিভিন্ন বিষয়ে সর্বাঙ্গীণ এক আলোচনায় অংশগ্রহণ করেন। তাঁরা ভারত ও গায়ানার জনসাধারণের মধ্যে ১৮০ বছরের পুরনো ঐতিহাসিক সম্পর্কের প্রসঙ্গটি উল্লেখ করেন এবং আগামীদিনে এই সম্পর্ককে আরও মজবুত করার বিষয়ে সহমত পোষণ করেন। রাষ্ট্রপতি আলি ভারতের রাষ্ট্রপতি শ্রীমতী দ্রৌপদী মুর্মুর সঙ্গে সাক্ষাৎ করবেন। তিনি ১০ জানুয়ারি প্রবাসী ভারতীয় দিবস উপলক্ষে আয়োজিত অনুষ্ঠানের সমাপ্তি অধিবেশনে উপস্থিত থাকবেন। এই অনুষ্ঠানে প্রবাসী ভারতীয় সম্মান পুরস্কার প্রদান করা হবে। ডঃ আলি ১১ জানুয়ারি ইন্দোরে বিশ্ব বিনিয়োগকারীদের এক সম্মেলনে উদ্বোধনী অনুষ্ঠানেও অংশ নেবেন। তিনি ইন্দোর ছাড়াও দিল্লি, কানপুর, ব্যাঙ্গালোর ও মুম্বাই সফর করবেন। /
প্রধানমন্ত্রীর ‘টাইমলেস লক্ষ্মণ’ শীর্ষক বই প্রকাশ

প্রধানমন্ত্রী শ্রী নরেন্দ্র মোদী আজ এক অনুষ্ঠানে প্রখ্যাত ব্যঙ্গ চিত্র শিল্পী আর কে লক্ষ্মণ’কে নিয়ে রচিত ছোট পুস্তিকা ‘টাইমলেস লক্ষ্মণ’ আনুষ্ঠানিক প্রকাশ করেন। এই উপলক্ষে প্রধানমন্ত্রী বলেন, অন্তহীন লক্ষ্মণের মতো ‘অন্তহীন যাত্রার’ অঙ্গ হয়ে উঠতে পেরে তিনি অত্যন্ত আনন্দিত বোধ করছেন। ‘টাইমলেস লক্ষ্মণ’ বইটিতে ব্যঙ্গ চিত্র শিল্পী লক্ষ্মণের সমৃদ্ধ সৃষ্টিশীলতার ওপর আলোকপাত করা হয়েছে বলেও তিনি সন্তোষ প্রকাশ করেন। প্রধানমন্ত্রী বলেন, কয়েক দশক ধরে লক্ষ্মণের সৃষ্টিশীলতার প্রতি বিচার-বিশ্লেষণ বর্তমান সময়ের সমাজ বিজ্ঞান ও আর্থ-সামাজিক পরিস্থিতিকে বুঝতে সাহায্য করে। এ ধরণের বই প্রকাশ কেবলমাত্র লক্ষ্মণ বা তাঁর স্মৃতির উদ্দেশ্যেই নয়, কোটি কোটি মানুষের মনে লক্ষ্মণ এখনও জীবিত রয়েছেন, এটি তারই একটি প্রয়াস মাত্র। প্রধানমন্ত্রী বলেন, লক্ষ্মণের সাধারণ মানুষ অন্তহীন এবং ভূ-ভারত জুড়ে তাঁর প্রভাব প্রসারিত। সমস্ত ভারতীয় এবং সকল প্রজন্মের মানুষ লক্ষ্মণের মধ্যে নিজেকে খুঁজে পান। সাধারণ মানুষকেও বিচার-বিবেচনার জন্য গুরুত্ব দিতে পদ্ম পুরস্কার প্রদান প্রক্রিয়ায় যে পরিবর্তন আনা হয়েছে, সেগুলির কথাও প্রধানমন্ত্রী উল্লেখ করেন।
বিশ্ব যুব দক্ষতা দিবস উপলক্ষ্যে প্রধানমন্ত্রী যুব সম্প্রদায়ের দক্ষতা, নতুন দক্ষতা অর্জন  এবং দক্ষতা বৃদ্ধির উপর গুরুত্ব দিয়েছেন

বিশ্ব যুব দক্ষতা দিবস এবং স্কিল ইন্ডিয়া মিশনের পঞ্চম বার্ষিকীতে আয়োজিত ভার্চুয়াল কনক্লেভে আজ প্রধানমন্ত্রী শ্রী নরেন্দ্র মোদী বক্তব্য রেখেছেন। বর্তমান পরিবর্তনশীল পরিবেশে বাজারের চাহিদা মেটাতে যুব সমাজকে দক্ষ করে তুলতে এবং অর্জিত দক্ষতার ক্ষেত্রে প্রাসঙ্গিক হয়ে ওঠার জন্য নতুন নতুন ক্ষেত্রে দক্ষতা ও দক্ষতা বৃদ্ধির ওপর তিনি গুরুত্ব দেন। প্রধানমন্ত্রী বলেন, ৫ বছর আগে, আজকের এই দিনেই স্কিল ইন্ডিয়া মিশনের সূচনা করা হয়েছিল। স্থানীয় স্তরে ও আন্তর্জাতিক পর্যায়ে কর্মসংস্থানের সুযোগ বাড়াতে যুবক-যুবতীদের বিভিন্ন বিষয়ে দক্ষ করে তোলা, নতুন নতুন বিষয়ে দক্ষতা অর্জন ও দক্ষতা বিকাশের উদ্দেশে একটি বিরাট পরিকাঠামো গড়ে তোলাই এর উদ্দেশ্য। এরফলে দেশজুড়ে প্রচুর পিএম কৌশলকেন্দ্র গড়ে উঠেছে এবং আইটিআই-গুলির ক্ষমতা বৃদ্ধি করা হয়েছে। সমন্বিত এই প্রয়াসে বিগত ৫ বছরে ৫ কোটির বেশি যুবক-যুবতী বিভিন্ন ক্ষেত্রে দক্ষতা অর্জন করেছেন। দক্ষ কর্মীদের বিষয়ে তথ্য সম্বলিত নতুন পোর্টালের কথা উল্লেখ করে প্রধানমন্ত্রী জানান এই পোর্টালের মাধ্যমে ঘরে ফিরে আসা পরিযায়ী শ্রমিক সহ সব কর্মীদের কাজের সন্ধান পেতে সুবিধা হবে। এছাড়াও বিভিন্ন সংস্থা মাউসের একটি ক্লিকে দক্ষ কর্মীদের খুঁজে পাবেন। স্থানীয় স্তরে অর্থনীতির পরিবর্তনের জন্য পরিযায়ী শ্রমিকদের দক্ষতাকে কাজে লাগানোর ওপর তিনি গুরুত্ব আরোপ করেন। প্রধানমন্ত্রী দক্ষতাকে একটি ক্ষমতা বলে বর্ণনা করেন যা আমরা নিজেরাই অর্জন করি। সময়ের গন্ডী পেরিয়ে অনন্য এই সম্পদকে কাজে লাগিয়ে একজন খালি দক্ষ কর্মীই হয়ে উঠতেই পারেন না, তিনি জীবনে সন্তুষ্টির পথও খুঁজে পান। তিনি বলেন, নতুন কোন বিষয়ে দক্ষতা অর্জনে আকৃষ্ট হওয়ায় যে কারুর জীবনে নতুন আশা এবং উৎসাহ সঞ্চার করে। দক্ষতার মাধ্যমে যেমন জীবিকা নির্বাহ করা যায়, আবার আমাদের দৈনন্দিন জীবনে দক্ষতা উৎসাহ উদ্দীপনারও কারণ হতে পারে। প্রধানমন্ত্রী এই প্রসঙ্গে ‘জ্ঞান’ ও ‘দক্ষতা’র মধ্যে কি পার্থক্য রয়েছে সেটি উল্লেখ করেন। তাঁর ভাষণে প্রধানমন্ত্রী একটি উদাহরণ দেন। তিনি বলেন, কি করে সাইকেল চালাতে হয় সেটি হল জ্ঞান আর কি করে সাইকেলের উপর বসতে হয় সেটি হল দক্ষতা। বিভিন্ন প্রসঙ্গ ও প্রভাবের মধ্য দিয়ে যুব সম্প্রদায়কে এই দুটির মধ্যে তফাৎ উপলব্ধি করতে হবে। শ্রী মোদী কাঠের কাজের কথা উল্লেখ করে কোন বিষয়ে দক্ষতা, নতুন বিষয়ে দক্ষতা ও দক্ষতা বৃদ্ধির ব্যাখ্যা দেন। দেশে দক্ষতার সুযোগকে কাজে লাগিয়ে কি করে আরো সম্ভাবনা তৈরি করা যায় প্রধানমন্ত্রী সে বিষয়টিও উল্লেখ করেন। উদাহরণ হিসেবে তিনি স্বাস্থ্যক্ষেত্রের কথা তুলে ধরেন। ভারতীয় দক্ষ কর্মীরা আজ সারা বিশ্বের চাহিদা মেটাচ্ছেন। এই চাহিদাটিকে তিনি চিহ্নিত করার উপর গুরুত্ব দেন এবং বলেন বিশ্বের অন্যান্য দেশের সঙ্গে ভারতের মানকে আরো উন্নত করতে হবে। একই ভাবে তিনি যুবসম্প্রদায়কে পরামর্শ দেন নৌযাত্রায় ভারতের অভিজ্ঞতাকে কাজে লাগাতে। বিশ্বজুড়ে বাণিজ্যিক জাহাজের নাবিক ও নৌকর্মীর চাহিদা, ভারতীয় যুব সম্প্রদায় মেটাতে পারে। প্রতি বছর বিশ্ব যুব দক্ষতা দিবস ১৫ই জুলাই উদযাপিত হয়। এ বছর অন লাইনে ভারচ্যুয়াল পদ্ধতিতে দিনটি পালিত হল। এই কনক্লেভে দক্ষতা বিকাশ ও শিল্পোদ্যোগ মন্ত্রী ডঃ মহেন্দ্র নাথ পান্ডে, দপ্তরের প্রতিমন্ত্রী শ্রী আর কে সিং লার্সেন ও টুব্রো লিমিটেডের গ্রুপ চেয়ারম্যান শ্রী এ এম মালিক বক্তব্য রাখেন। অনুষ্ঠানে এই ব্যবস্থার সঙ্গে সংশ্লিষ্ট সকলে এবং লক্ষ লক্ষ প্রশিক্ষণপ্রাপ্তরা যোগ দেন।
শান্তির উদ্দেশ্যে মহাকাশ ব্যবহারে ভারত-কুয়েত চুক্তি

মহাকাশকে শান্তির উদ্দেশ্যে ব্যবহারের জন্য ভারত ও কুয়েতের মধ্যে স্বাক্ষরিত মউ সম্পর্কে আজ বিস্তারিত আলোচনা হয় কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর নেতৃত্বে বৈঠকটি অনুষ্ঠিত হয়। ঐ মউ-এর খুঁটিনাটি সম্পর্কে আজ অবহিত করা হয় প্রধানমন্ত্রীকে। ভারতের মহাকাশ দপ্তরের মহাকাশ গবেষণা সংস্থা ‘ইসরো’র সঙ্গে এই মউটি স্বাক্ষর করে কুয়েতের ‘ইনস্টিটিউট অফ সায়েন্টিফিক রিসার্চ’। পারস্পরিক সহযোগিতার ভিত্তিতে মহাকাশকে শান্তির কাজে ব্যবহারের জন্য বিভিন্ন উপায় অনুসন্ধানের কথা বলা হয়েছে ঐ স্মারকলিপিতে। এর মধ্যে রয়েছে ভারতের দূরসংবেদী উপগ্রহ মারফৎ তথ্য সংগ্রহ ও ব্যবহার, প্রশিক্ষণ এবং দূরসংবেদী ও যোগাযোগ উপগ্রহের বাণিজ্যিক ব্যবহার ইত্যাদি। এজন্য একটি যৌথ কর্মীগোষ্ঠী গড়ে তোলার উল্লেখ রয়েছে স্বাক্ষরিত মউটিতে। /